**Halloweeni folk-punk az Akvárium Klubban**

**Október 31-én érkezik az Akvárium Klub NagyHalljába a brit folk-punk egyik legfőbb képviselője, Frank Turner és zenekara, a Sleeping Souls, hogy bemutassák a közönségnek a nemrégiben megjelent Be More Kind című legújabb lemezüket.**

A dalszerző-gitáros énekes Frank Turner – aki egyébként Vilmos herceg osztálytársa volt – kezdetben AC/DC és Nirvana feldolgozásokat játszott szórakozásból, mára viszont a kortárs brit folk-punk szcéna egyik legnagyobb alakja lett zenekarával. A 36 éves zenész eddig kétszer járt Magyarországon, de most először játszanak majd az Akvárium Klubban. Aki az előző koncerteken részt vett, az tudja, hogy ezt az élményt nem érdemes kihagyni. Az énekes megnyerő modora, őszinte előadásmódja és lelkesedése a kellemes rock balladákkal, néhol pedig punkos üvöltözéssel ötvözve teljesen magával ragadja az embert. Most ráadásul a 2018 májusában megjelent legújabb, hetedik stúdió albumukat, a Be More Kind-ot mutatják be az Akvárium közönségének. Garantáltan nagyot fog szólni!

Jegyek: <https://akvariumklub.hu/programok/frank-turner-the-sleeping-souls/>
Facebook esemény: <https://www.facebook.com/events/1891730214470863/>

Akvárium Klub, 2018. október 24.